ΚΑΛΩΣ ΗΡΘΑΤΕ ΣΤΟ ΑΥΡΙΟ!
Εδώ Τζόι Σόρτερ από τις Σεληνιακές Κατοικίες Μπράιτσαϊντ.
Πώς μπορώ να σας βοηθήσω...
Φανταστείτε, κυρία ΜακΚένα,
τις ζίνιες σας σε χαμηλή βαρύτητα να απλώνονται προς τον ουρανό.
- Τι θέαμα. - Ένα λεπτό, ακριβώς.
Ολογραφική ταπετσαρία; Βεβαίως.
Φυσικά. Θα σας ξανακαλέσω.
Σε νιώθω σαν οικογένεια, Χάουαρντ. Αλήθεια.
Γι' αυτό θα σου προσφέρω την ίδια συμφωνία που έκανα στη μάνα μου.
Όχι. Περίμενε μια στιγμή.
Σιρλ, κράτα μου ένα B-Plex. Οικόπεδο Β5, θέα στον κρατήρα.
Χερμπ. Έλα να ψήσεις ζαμπόν στο γυμνό μου στέρνο
γιατί έχω πάρει φωτιά!
Εντ, σταμάτα. Δεν έχω ζαμπόν.
Αν, Θεός φυλάξοι, Τζακ, σε απογοητεύσω, με άλλη μια τέτοια διαφήμιση,
μπορεί να πλουτίσουμε όλοι.
Τότε θα είμαστε πάτσι μ' εσένα που έκανες τελείως λάθος με τον καινούργιο.
Θες μια κανάτα δυνατό καφέ;
Ποιος θέλει να κλείσει αυτό; Εύκολα λεφτά.
- Τζόι, πάρ' το εσύ. - Ναι, το πήρα, Τζακ.
Γεια σας. Τζόι Σόρτερ, Σεληνιακές Κατοικίες.
Χαίρομαι που ακούσατε τη διαφήμισή μας.
Κρίμα που έχασαν οι Βολτς, αλλά την επόμενη φορά θα τους σκίσουμε.
Σύνδεσέ με, Σιρλ.
Πρόσεχε, Χερμπ. Ο μικρός θα σου κλέψει το χαρτζιλίκι.
Τώρα, αν μου δίνατε...
ΤΖΟΪ - ΧΕΡΜΠ
Για μένα το "Όχι" σημαίνει "Θα μιλάμε μέχρι να γίνει 'ναι'".
Ο γιος σας, κυρία Σιζλίτσκι είναι στα σεληνιακά ορυχεία.
Υπάρχει μεγαλύτερη χαρά για εκείνον
από το να έχει τη μητέρα του 400 εκατ. χλμ. κοντύτερα;
Σιρλ, σύνδεσέ με ξανά.
Έκλεισα κι άλλο. Ένα C-Plex στο C12.
Καλώς ήρθες στη δεύτερη θέση, μικρέ.
Πού είναι ο Χερμπ; Άκουσε αυτό και πήδηξε από το παράθυρο;
Να σας πω κάτι; Πέρασε η ώρα.
Ας σταματήσουμε γι' απόψε, να ξεκινήσουμε φρέσκοι αύριο.
Θέλω να συνεχίσω, Τζακ.
Μείνε έτσι ενθουσιώδης, μικρέ.
Απελπισία, το πολυτιμότερο προσόν του πωλητή.
Είμαι το ζωντανό παράδειγμα.
Το παιδί έχει μεγάλη επιμονή. Άρπαξε τη δεύτερη θέση και θέλει κι άλλο.
Ας σταματήσουμε κι ας κάνουμε τον γύρο του θριάμβου.
Πάρτε αυτά, λοιπόν. Είναι όλα.
Τέλεια. Θα χαρείτε να μάθετε ότι πιθανώς θα συνεργαστείτε
με τον δεύτερο καλύτερο πωλητή της αποψινής βραδιάς.
Θα είστε στην πρώτη εκτόξευση.
Χριστέ μου, πρέπει να το διαβάσω όλο;
Τυπικά, ναι.
Αλλά ο χρόνος είναι το πολυτιμότερο αγαθό σας.
Αυτό ήταν.
Δεν θα απογοητευτείτε, κυρία μου.
Η επόμενη τριμηνιαία εκτόξευση είναι σε λίγους μήνες.
Μήνες; Όχι. Αυτό δεν γίνεται.
Δεν μιλάμε για πούλμαν στο Σαν Σίτι.
Μιλάμε για πύραυλο τελευταίας τεχνολογίας, έναν κάθε τρεις μήνες,
όπως ορίζεται στο συμβόλαιο.
- Λοιπόν, πάω να το καταχωρίσω. - Όχι. Δεν καταλαβαίνετε!
Πρέπει να φύγω τώρα.
Είστε στο ίδιο πρόγραμμα με τους άλλους πελάτες.
Ωστόσο, δεν πιστεύω ότι είναι αδύνατο. Θα κάνω ό,τι μπορώ για σας.
Αύριο πρωί πρωί.
Όμως, δεν έχω πού αλλού να πάω.
Θέλετε μεταφορικό μέσο;
Ένας άντρας με τα επιτεύγματά σου χρειάζεται ένα ποτό στο χέρι του.
Μία μέρα στη διαδρομή μιας ολόκληρης ζωής.
Ευχαριστώ, Τζακ.
Είναι πολύ καλό.
Πούλησα ένα στον παλιό μου καθηγητή μαθηματικών, τον κύριο Κλάιν.
Τον σκεφτόμουν τώρα να είναι εκεί πάνω μια μέρα και να μας κοιτάει.
Χάρη σ' εμένα. Σχεδόν. Έτσι;
Γα κοίτα εκεί.
Κοίτα τον.
Ναι, πρέπει να είναι ο 568.
Έπρεπε να φέρω όλη την ομάδα να το δει.
- Είναι απ' τους δικούς μας; - Ναι, μάλλον. Πρέπει.
- Θα ήταν υπέροχο να δω έναν από κοντά. - Θα γίνει κι αυτό, μικρέ.
Λοιπόν, πρέπει να προλάβω το λεωφορείο.
Είναι πια αργά για να περάσω από τη μαμά.
Αφού πέρασε η ώρα, μπορούμε να σου κλείσουμε εδώ δωμάτιο για απόψε.
Ναι;
Δεν είναι ανάγκη...
Έχεις περάσει το στάδιο του τι έχεις ανάγκη, μικρέ.
Ήρθε η ώρα γι' αυτά που αξίζεις.
Ξέρεις πού θα φαίνονταν αυτά καλύτερα;
Πάνω σου, Σίρλεϊ.
Σκόρπια σαν χαρτοπόλεμος, με ελάχιστα ως καθόλου ρούχα...
Μήπως προτρέχω στο τι θα γίνει σε περίπου 12 λεπτά;
Και ποιος μετράει;
Η αφθονία είναι και γαμώ τις αφθονίες.
Η αφθονία σου είναι να φτιάξεις το αμάξι μου και τα προβλήματά σου αύριο.
Προβλήματα, αμάξι, αύριο.
Λοιπόν, σας καληνυχτίζω και σας ευχαριστώ για όλα.
Να κι ο Κάπτεν Έφηβος. Πώς πας; Έβγαλες το εισιτήριο του λεωφορείου;
Αγνόησέ τον Τζο. Τρέμει τους νεότερους από εκείνον.
Όχι, μου έκλεισε δωμάτιο ο Τζακ.
Ωραία. Θα είσαι έτοιμος να φύγεις μαζί μας αύριο;
Να φύγω; Και όλες οι πωλήσεις που μας περιμένουν εδώ;
Κάνουμε τη δουλειά, φεύγουμε. Είμαστε τυχεροί που βγάλαμε τόσα εδώ.
Ωραία. Δεν μένει ποτέ κανείς πίσω για να δουλέψει τοπικά;
Ξέρεις τι σημαίνει περιοδεύων πωλητής. Συνήθως περιοδεύεις.
Σίρλεϊ, πάμε να πάρουμε εκείνο το μεγάλο έντυπο που έλεγα πριν;
Δεν πειράζει αν δεν σου αρέσει ο δρόμος. Τα πήγες καλά απόψε.
Ναι, πράγματι.
Θα σου στείλουμε κάρτα όταν κλείσεις τα 12.
Να έχετε ένα υπέροχο βράδυ.
- Τζο. Δεν είναι εδώ ο Τζακ; - Μόλις έφυγε. Γιατί;
Απλώς είχαμε κάποιες εξελίξεις.
Σχετικά με την αμεροληψία, που πάντα προάγει τους αληθινούς νικητές.
Καλησπέρα. Πώς μπορώ να κάνω τη διαμονή σας πιο ευχάριστη;
ΜΟΤΕΛ ΒΙΣΤΑ ΠΛΗΡΕΣ
Κάθε άντρας είναι βασιλιάς, Χερμπ-Ο Αρκεί κάθε άντρας να είμαι εγώ, Χερμπ-Ο
Εκείνη μ' αγαπάει, μ' αγαπάει
Χριστέ μου! Ποιος είσαι;
- Δεν είσαι ο Χερμπ. - Μου είπε να κοιμηθώ εδώ.
Τέτοιος ανειλικρινής και εγγενώς αδύναμος τύπος που είναι...
Έξω! Φύγε!
Εντάξει, με συγχωρείς,
εκνευρισμένη γυναίκα που δεν είσαι για τα δόντια του Χερμπ.
Το μισό δωμάτιο είναι δικό μου, αλλά φεύγω ευχαρίστως.
Κάτσε. Είπε ότι θα με βάλει νωρίτερα σε εκτόξευση. Με έβαλε;
Θεέ μου, Χερμπ. Καλή τύχη, κοπελιά. Σοβαρά.
Τζάκι, παιδί μου, μονοπωλείς τον όμορφο εγγονό μου.
Σίγουρα ντρέπεσαι για μένα, αλλά μην υπερεκτιμάς την υπομονή μου.
Διαγραφή.
Κάθε μέρα που είσαι εδώ και δεν φέρνεις τον Τζόι, όπως δικαιούμαι,
πεθαίνω γρηγορότερα.
Διαγραφή.
Κατεβαίνω αμέσως.
Σε θέλω ένα λεπτό, Τζακ.
Γαμώτο.
Εντάξει. Ό,τι θες, Σιρλ, όποτε θες.
- Γεια. - Δεκαπέντε σπίτια σε τρεις ώρες.
Δεδομένου ότι πουλήσαμε 48 τους τρεις τελευταίους μήνες, ήταν παραγωγική βραδιά.
Να σου πω. Με βοηθάς να διαλέξω γραβάτα;
Ναι, κάνουμε πάταγο. Μιλάμε για μεγάλο, μεγάλο πάταγο.
Ξέρω ότι δεν πρέπει να σκέφτομαι έτσι,
αλλά αν ο Τζένκινς μας καθυστερήσει κι άλλο,
όλη η πόλη θα βγει με τα δικράνια.
Δικό του πρόβλημα, εμείς θα έχουμε φύγει.
Πολύ σωστά, Σιρλ.
Στο Όουκ Γκρόουβ έχουν πανηγύρι αύριο. Έχω τις τιμές για διαφήμιση.
Συν μια πρόβλεψη περιφερειακής κατανομής κερδών.
Ευκαιρίες που δεν τολμούσαμε να αγγίξουμε.
Κι άλλα ζητήματα που δεν είναι δουλειά σου να ασχολείσαι.
Όποιος κι αν ασχολείται, εγώ είμαι καλύτερη.
Δεν λέω ότι δεν σου ταιριάζει το να είσαι φιλόδοξη. Σου ταιριάζει.
Απλώς πρέπει...
Ας φύγουμε από δω.
Συνεχίζουμε χτυπώντας πόρτες όπως ξέρουμε. Πάμε με μικρά βήματα στην αγορά.
Ναι. Ποιος δεν θέλει να βγάλει λιγότερα λεφτά;
Εγώ, Σιρλ. Έχω αφεντικό. Τα αφεντικά είναι βίαια, παράλογα πλάσματα,
ειδικά όταν ξοδεύεις το μπάτζετ τους όπως σου γουστάρει.
Όταν η Μπράιτσαϊντ θα είναι κολοσσός κι εμείς οι δύο αφεντικά,
θα είμαστε αρκετά πλούσιοι για να έχουμε δικούς μας κανόνες.
Είμαι έτοιμη όταν είσαι κι εσύ.
Εγώ είμαι.
Κρίμα που δεν έρχεται ο Τζόι.
- Βλέπω κάτι από αυτό που βλέπεις. - Δεν θα έρθει;
Τζακ, έχεις ένα λεπτό;
- Γεια, καλημέρα. - Γεια.
Γεια σου, Σιρλ.
Πέρασα να σου πω ευχαριστώ για όλα. Πρέπει να πάω σπίτι.
Μισό. Θα σε πάω εγώ. Εντάξει;
Θέλω να σου δείξω κάτι.
Πάμε.
Φαινόταν ότι ήμουν τελευταίος,
κι αυτό επειδή ο Τζακ αβαντάριζε πολύ τον Τζόι,
πράγμα χρήσιμο γι' αυτόν δεδομένης της απειρίας του.
Χέρμπι, δεν θα σε πάρει από κάτω η ζωή στον δρόμο, έτσι;
- Μην ξεχνάς, είμαστε δυνατοί. - Πολύ δυνατοί.
Πολύ πιο δυνατ...
Περίμενε, Χέρμπι, τι φουλάρι είναι αυτό;
Το γυναικείο φουλάρι στο κρεβάτι σου.
Ξέρεις, καλή μου, δεν ξέρω σίγουρα τι φουλάρι είναι αυτό και σε ποιον ανήκει,
αφού δεν ήμουν παρών όταν το άφησαν εκεί.
Είμαι μόνη μου κάθε μέρα.
Σου στέκομαι σαν αιώνιος βράχος, με τα δίδυμά μας στην κοιλιά μου,
κι εσύ έχεις φουλάρι. Έχεις φουλάρι!
Ένα αμάξι σαν αυτό. Το καλύτερο σπίτι για έναν πωλητή.
- Φοβερό. - Μην ντρέπεσαι, μικρέ, πάτα το.
- Σίγουρα; - Ναι, δες πόσα πιάνει.
Για να δούμε.
Έτσι, μικρέ. Στο δέκα και στο δύο, σωστά.
- Είναι πολύ δυνατό. - Ναι, είναι.
Λοιπόν, Τζο, απόψε φεύγουμε και θα ήταν τιμή μου
να έχουμε μαζί μας στην ομάδα τον πιο πολλά υποσχόμενο νέο πωλητή.
Και θα έρθεις με το καινούργιο σου αμάξι.
Τι εννοείς;
Δεν σου αρέσει; Θα το αλλάξουμε. Αλλά πιστεύω ότι σου ταιριάζει.
Δεν το αγόρασες για μένα.
Δεν περίμενες τίποτα να πάει τόσο καλά, αλλά να που πήγε.
Ξέρεις, είναι...
- Είναι πάρα πολύ, Τζακ. Όχι. - Όχι.
Μη σκας, μικρέ. Πες το εταιρικό αμάξι.
Όσο δουλεύεις για μας, το οδηγείς. Τόσο απλά.
Μην προσπαθείς να με πείσεις, Τζακ. Δεν πρόκειται να φύγω.
Δεν μπορώ να αφήσω τη μάνα μου.
Δεν μπορώ.
Μήπως έχεις δει τον Τζακ;
Χερμπ, συγχαρητήρια. Συνάντησα τη χθεσινή ερωτική σου σύντροφο.
Σε είχα παρεξηγήσει.
Έχεις παρεξηγήσει πολύ το ότι με είχες παρεξηγήσει.
Την παρέπεμψα στην εξυπηρέτηση πελατών. Θα τη βοηθήσουν.
Και τώρα την αποφεύγεις σαν κοινός Δον Ζουάν. Είναι σοκαριστικό.
Κανείς δεν αποφεύγει ούτε σοκάρεται.
Γιατί όλοι νομίζετε ότι έχω εμμονή με το σεξ;
Καλή ερώτηση. Να σε ρωτήσω κάτι.
Λοιπόν, βλέπεις αυτό εδώ στη βιτρίνα και το ερωτεύεσαι.
Δεν θα έβαζες στην άκρη άλλες σχετικές ανησυχίες;
Κοίτα το. Αυτόματο χρώμα. Πάει με όλα.
Πολύ εντυπωσιακό.
Εντάξει, απομακρύνσου αργά.
Ξέρω ότι έχεις χιλιάδες ανόητες ερωτήσεις.
Κράτα τες για τον εαυτό σου και φύγε. Πάρε την τσάντα με τα λεφτά.
Είναι ώρα να τη δώσω στη Σιρλ.
Γεια σου, φίλε.
Ήρθες. Σε έψαχνα παντού, Φρεντ.
Τρίτη επίσκεψη χωρίς πληρωμή, Εντ. Η τρίτη επίσκεψη πονάει.
Έχω σπουδαία νέα. Πληρώνομαι αύριο.
Θα με βρεις εδώ ακριβώς. Θα πληρωθείς μέχρι δεκάρας.
Χρήμα ή πόνος, φίλε. Αποφάσισε.
Έλα, κάτι θα 'χεις πάνω σου. Οτιδήποτε.
Φρεντ, δεν έχω τίποτα.
Άτυχε αλητάκο.
Εντάξει, ήρεμα. Εντάξει. Έλα τώρα, σε παρακαλώ.
Μπορώ να περπατήσω. Μεγάλο παιδί είμαι.
Καλό σας απόγευμα.
Καλησπέρα, ευχαριστώ που καλέσατε τις Σεληνιακές Κατοικίες Μπράιτσαϊντ,
εκεί όπου θα ζήσετε το λαμπρό σας αύριο, σήμερα.
Για πωλήσεις, πιέστε το 1. Για περισσότερες πληροφορίες, πιέστε το 2.
Για πωλήσεις, πιέστε το 1.
Για περισσότερες πληροφορίες, πιέστε το 2.
Λανθασμένη επιλογή.
Λυπάμαι, κανείς εκπρόσωπός μας δεν είναι διαθέσιμος να απαντήσει.
Ακολούθα.
ΜΠΡΑΪΤΣΑΪΝΤ ΚΕΝΤΡΟ ΕΞΥΠΗΡΕΤΗΣΗΣ ΠΕΛΑΤΩΝ
Με αποσυνδέσατε, αλλά λέγεται "Χερμπ Πόρτερ"
και πρέπει να απολυθεί αμέσως
επειδή δεν θα υπέγραφα αν δεν με έκανε να πιστέψω...
Και τώρα ξέμεινα σ' αυτό το άθλιο μοτέλ
έχοντας στη βαλίτσα μου μόνο καθημερινά ρούχα για το φεγγάρι.
Να περιμένω τρεις μήνες χωρίς να έχω σπίτι να πάω;
Νόμιζα ότι θα έφευγα αμέσως. Ξέρετε τι πέρασα για να έρθω εδώ;
Εδώ είναι τα γραφεία των Σεληνιακών "Κακοιτιών" Μπράιτσαϊντ;
Ναι, τι θα θέλατε;
Θέλω να μιλήσω στον διευθυντή ή στον υπεύθυνο "υσιφτάμενο".
Ναι, εγώ είμαι.
- Διεύθυνση της εταιρείας; - Ορίστε;
Διεύθυνση της εταιρείας;
Εννοείτε τα κεντρικά;
Στο φεγγάρι.
- Έντυπο, 703C, παρακαλώ. - Τώρα με μπερδέψατε.
Φέρε το 703C.
Λόγω μη επιτρεπόμενης μετάδοσης διαφημίσεων μη τοπικού φορέα
στον σταθμό WYBS,
υποχρεούστε να υποβάλετε δήλωση γνωστοποίησης 703C.
Κάτω.
Ανά φορέα, ανά συναλλαγή, σε "τιπλότυπα".
- Συγγνώμη, δεν το γνώριζα. - Ως εκ τούτου, σημειώθηκε παράβαση.
Πρόκειται για δημόσιες συχνότητες.
Δεν μπορεί ο καθένας από όπου να 'ναι να λέει ό,τι θέλει.
Ευτυχώς που μεταφέρουμε τις δραστηριότητές μας
και δεν χρειάζεται να ανησυχείτε για το 73 σας.
Το 703C. Και ναι μεν η δικαιοδοσία μου περιορίζεται στη Βίσταβιλ, αλλά...
Τότε γράψτε αυτό σε "τιπλότυπα".
Πέρασα 14 ώρες συμπληρώνοντας χαρτιά, πονάει ο καρπός μου,
μούδιασε ο κώλος μου και όλο φαντάζομαι
ότι τους καρφώνω όλους στο μάτι με αυτό το μολύβι.
Κι έρχεσαι εσύ με το φτηνιάρικο κοστούμι
ζητώντας από μια τίμια επιχειρηματία που έχει θαφτεί στα έντυπα
να συμπληρώσει κι άλλα έντυπα.
Παρακαλώ, τσακίσου φύγε από δω κι άσε με να κάνω τη δουλειά μου.
Έχω συνηθίσει τη χυδαία γλώσσα και την περιφρόνηση.
Αν και δεν υπάρχει κανόνας εναντίον τους, κάνουν τη διαδικασία λιγότερο ευχάριστη.
Η προθεσμία σας των 16 ωρών ξεκίνησε με τη "νοικοποίηση"
πριν τρία λεπτά.
Ακολούθα.
Λοιπόν, τι άλλο να πω;
Παντρεύτηκα στα 17. Αυτό ήταν το πρώτο μου λάθος.
Κάθε άντρας που λέει "Θα κρατήσουμε το επόμενο μωρό" είναι ψεύτης.
Η μάνα μου είναι ακόμα χειρότερη, αλλά γι' αυτή μιλήσαμε.
Σας παρακαλώ, πάρτε με από δω.
Πάρτε με από δω.
Αποτυχία καταγραφής μηνύματος.
ΔΙΑΓΡΑΦΗ ΜΗΝΥΜΑΤΟΣ
Για πωλήσεις, πιέστε το 1.
- Κύριε Μπίλινγκς; - Γεια.
Το γκαράζ ήθελε επιδιόρθωση. Εύκολο για δύο άντρες με σφυριά.
- Γιατί το κάνεις αυτό; - Γιατί έχεις κολλήσει, μικρέ.
Και κάθε φορά που βλέπεις αυτό, σε βαραίνει κι άλλο.
Δεν μπορείς να φύγεις μαζί μας, αλλά ούτε να μείνεις εδώ μ' αυτό.
Έχεις εργαλεία μέσα;
Να κοιτάξω.
Η μητέρα μου δυσκολεύεται να πετάξει πράγματα.
Ορίστε, δες τι έχει εδώ μέσα.
Είχα μια παρόμοια.
Τη χρησιμοποιούσες μικρός;
Όχι. Συνήθως φωνάζαμε τεχνίτη.
Αυτό μας κάνει.
Μπορείς να βάψεις τις καινούργιες.
Εντάξει.
B-Plex. Ενημέρωσε τον Τζακ ότι το έφερα.
Μπράβο, Χερμπ. Ισοπαλία στη δεύτερη θέση.
Θες να το σημειώσεις;
Δεν χρειάζεται.
Ξέρω τι έκανα, ακόμα κι αν δεν το ξέρει ο Τζακ ούτε ο Τζόι.
Μην αισθάνεσαι άσχημα.
Ό,τι κι αν συμβαίνει μεταξύ τους δεν έχει να κάνει μ' εσένα.
Ευχαριστώ, Σίρλεϊ.
Καμιά φορά σκέφτομαι ότι η Μπέτι νομίζει πως αν δεν είμαι...
το νούμερο ένα,
κάτι δεν πάει καλά.
Ίσως πρέπει και οι δυο σας να χαλαρώσετε λίγο.
Βασικά, δεν της αρέσει να λέμε αυτήν τη λέξη από Χι, Σίρλεϊ.
ΤΖΑΚ - ΤΖΟΪ - ΧΕΡΜΠ - ΕΝΤΙ
Είσαι καλό παιδί και είναι αξιέπαινο το ότι θέλεις να μείνεις με τη μάνα σου,
αλλά είναι σκληρό να ζεις μόνο για κάποιον άλλον.
Έτσι με ανέθρεψε.
Προέχει η οικογένεια.
Κι εσύ δεν ανήκεις στην ίδια οικογένεια;
Φυσικά.
Πίστεψέ με, μπορείς θαυμάσια να την αγαπάς και να κάνεις πού και πού όσα θέλεις.
Ωραίο φαίνεται, καλό και ίσιο.
Ευχαριστώ.
Μόνο μία φορά έχω φύγει από δω.
Τελικός, Βολτς εναντίον Ντάιναμος.
Πέρασα 10 ώρες σε τοπικά λεωφορεία.
Έχεις καρδιά για περιπέτεια, αλλά ζεις σαν γιαγιάκα.
Πώς έμαθες τους ανθρώπους;
Χτυπώντας τις πόρτες τους.
Είναι μεγάλο σχολείο.
Φυσικά και θέλω να έρθω μαζί σας.
Απλώς δεν θέλω να καταλήξω ένας ασήμαντος.
Ο μπαμπάς μου έφυγε και έτσι κατέληξε.
Την παράτησε κι έριξε μαύρη πέτρα.
- Μιλάτε ποτέ; - Δεν θέλω να ξέρω ούτε το όνομά του.
- Σίγουρα; - Δεν με νοιάζει αν πέθανε.
Τότε, σίγουρα θα τα πας καλύτερα απ' αυτόν.
Άλλωστε, αυτό θα θέλει πραγματικά και η μητέρα σου.
Μπορεί να μην την ξέρω, αλλά...
οι μανάδες δύσκολα αφήνουν τα αγόρια τους.
Ναι. Μάλλον θα ήθελε να μείνω σ' αυτό το σπίτι
μαζί της όλη μου τη ζωή, αν μπορούσε.
Θα τη μισούσες αν δεν έφευγες ποτέ.
Είμαι σίγουρος.
Και δεν θα είχες αυτοκίνητο, καριέρα και νέους φίλους.
Θα τα αποκτήσεις όλα λέγοντας απλώς "Ευχαριστώ, Τζακ".
Ευχαριστώ, Τζακ.
Αλλαγή σεντονιών.
- Σκατιάρη μπάσταρδε. - Κυρία... Δεσποινίς.
Σε πίστεψα. Παράτησα τη ζωή μου γι' αυτό!
Τι κάνετε εδώ;
- Αυτά είναι του συγκάτοικου. - Γαμιέται κι αυτός!
Μου υποσχέθηκες ότι θα γίνει!
Δεν μπορώ να περιμένω! Η ζωή μου καταστράφηκε!
Δώδεκα χρόνια γάμου στον βρόντο!
Συγγνώμη, δεσποινίς Τσούλα,
αν ψάχνετε για το φτηνό σας φουλάρι, είναι εκεί πέρα.
Το ήξερα.
Εντάξει.
Καλησπέρα. Να βοηθήσω με τις αποσκευές;
- Μαθαίνεις σιγά σιγά. - Περίπου.
Εδώ είσαι.
Μαμά. Γεια. Δεν σε περίμενα.
Από δω είναι ο... Νέος συνάδελφος. Πολύ καλό παιδί.
Τζόι Σόρτερ, η μαμά μου.
Χαίρω πολύ, κυρία Μπίλινγκς.
Θεέ μου, κούκλος είσαι. Με συγχωρείς.
Άσ' τον να αναπνεύσει, μαμά. Είναι η πρώτη του εβδομάδα.
Χρόνια λέω στον Τζακ να προσλάβει κάποιον σαν εσένα.
Πες μου, σου φέρεται καλά;
Ξέρω από προσωπική πείρα ότι μπορεί να γίνει σκληρός.
Απόμακρος, διπρόσωπος, όλα.
Όχι. Είναι πολύ καλός. Μου μαθαίνει πολλά.
- Φεύγουμε όλοι μαζί απόψε. - Αλήθεια;
Φεύγετε;
Έχουμε πακετάρισμα και προετοιμασία, μαμά.
- Χαίρομαι που γνωριστήκατε. - Ελπίζω να σας ξαναδώ, κυρία Μπίλινγκς.
Σίγουρα θα με ξαναδείς, Τζόι.
Είσαι πολύ ξεχωριστό αγόρι. Άσχετα με το τι λέει και κάνει αυτός.
- Εντάξει. - Ωραία.
Εντάξει.
Καλησπέρα σας. Θέλετε μεταφορικό μέσο;
- Έρχομαι μαζί σας, Σιρλ. - Μπράβο σου.
Τι είναι αυτό;
Είναι εταιρικό αυτοκίνητο. Αλλά ο Τζακ είπε ότι μπορώ να το οδηγώ.
Πόσο σαδιστικά φέρεσαι σ' αυτό το αγόρι;
Μια χαρά είναι, μαμά. Εντάξει; Μπες στο αμάξι.
Εντάξει, τον είδες. Όλα θα πάνε καλά.
Του φούσκωσες τα μυαλά με ανοησίες. Είναι ήδη μισότρελος.
Εγκαταλείπει την ετοιμοθάνατη μητέρα του για να πάρει τους δρόμους
κι εσύ δεν του λες καν ότι είσαι πατέρας του.
Θα του το πω σύντομα. Τι νομίζεις ότι είμαι;
Ξέρω τι είσαι, Τζακ.
Είσαι αυτός που θα του ξεριζώσει κάθε ίχνος αξιοπρέπειας.
- Ακριβώς όπως ο πατέρας σου. - Ο μπαμπάς δεν έφυγε. Πέθανε.
Και νομίζεις ότι δεν έφταιγε;
Ξέρω πώς είναι να ζεις με έναν παράφρονα, Τζακ.
Θα το προσέχω αυτό το παιδί.
Τότε, να τον προειδοποιήσω πως όσοι προσέχεις εσύ αυτοκτονούν.
- Σκάσε πια. - Γεια σου, μαμά.
Φύγε μακριά, Τζακ. Έτσι, φύγε μακριά.
- Σίρλεϊ. - Γεια. Πακετάρισες;
Δεν είναι υπέροχο να φεύγεις από δω και να μην ξαναγυρίζεις;
Εσύ ξέχασες να...
Ξέχασες να πακετάρεις αυτό.
Για να δούμε.
Και τα άλλα σου ζητήματα;
Χριστέ μου. Βλέπεις ένα τέτοιο κόσμημα και μου μιλάς για άλλα ζητήματα;
Είναι υπέροχο, Εντ.
Είναι τεράστιο.
Κορυφαίο.
- Τι έχει το πόδι σου; - Τίποτα.
- Για περπάτα λίγο. - Όχι. Δεν είμαι εκπαιδευμένη φώκια.
Μ' αρέσει εδώ που είμαι.
Και θα στέκεσαι εκεί όλη νύχτα; Έλα εδώ και φίλα με.
- Θλιβερέ βλάκα. - Ναι, ίσως, αλλά δεν είμαι τυχερός;
Πάρε.
- Τι; - Όλοι οι άλλοι κάνουν του κεφαλιού τους.
- Γιατί όχι κι εμείς; - Τι;
Τακτοποίησε αυτά που πρέπει και ξεπλήρωσέ με σύντομα.
Σιρλ, όλο αυτό έχει κάτι από θαύμα και σωτηρία. Αλήθεια.
- Σιγά μην είναι και γάλα. - Καλά.
Το γάλα εμφανίζεται ξανά και ξανά.
- Σου το είπα. - Όχι. Τέρμα οι δεισιδαιμονίες.
- Εγώ... - Δώσε μου τα χείλη σου.
Λοιπόν, ίσως δεν θα θέλεις να το ακούσεις, αλλά...
Σίγουρα, μπορεί να μείνει εδώ
και να περάσει μια ζωή ταραγμένος, να αναρωτιέται τι είναι ικανός να κάνει.
Ή να ζήσει αυτό που τον κάνει να νιώθει ότι μπορεί να πετύχει σ' αυτόν τον κόσμο.
Και δεν θες να του το στερήσεις αυτό.
Και τι έγινε αν τον διαλύσει εκατό φορές; Τουλάχιστον θα έχει προσπαθήσει.
Είναι απίστευτος. Το ξέρεις.
Εσύ το κατάφερες.
Και σ' αγαπάει πάρα πολύ.
Ήθελε να παρατήσει τα όνειρά του για να μείνει στο πλευρό σου.
Μέχρι που ανακατεύτηκα εγώ.
Ξέρει στην ηλικία του πράγματα που ούτε εγώ δεν ξέρω.
Λοιπόν, εντάξει.
Καταλαβαίνω. Θα μείνουμε.
Γιατί να βιαστούμε; Σωστά;
Το επισκεπτήριο είναι μόνο για συγγενείς.
Είμαι ο σύζυγός της.
Άλλον έναν γύρο;
Χριστέ μου.
Όποιος το είπε αυτό φιλέτο πρέπει να εκτελεστεί.
Κυρία μου...
συχνά το μενού αναφέρει κάτι ως ανώτερης ποιότητας
αλλά είναι της "σεμαίας"... μεσαίας.
Αυτό είναι έγκλημα.
Τυπικά, έχετε δίκιο.
Ευχαριστώ.
Σήμερα μιλούσα τέσσερις ώρες στο τηλέφωνο
και δεν μ' άκουγε κανείς. Ψυχή. Λες και ήμουν χαλάκι πόρτας.
Φέρε το F27EZ.
Δεν είστε χαλάκι, κυρία μου. Είστε πελάτισσα.
Και οι πελάτες έχουν δικαιώματα.
Δουλειά μου είναι να τα προστατεύω.
ΕΝΤΥΠΟ ΠΑΡΑΠΟΝΩΝ ΠΕΛΑΤΗ
Υποτιτλισμός: Κώστας Φαρμάκης